Άγρια επεισόδια σημειώνονται και πάλι στον Έβρο. Μετανάστες προσπάθησαν για ακόμη μία φορά να σπάσουν τον αστυνομικό κλοιό με σκοπό να μπουν στην Ελλάδα.

Οι ελληνικές δυνάμεις απέτρεψαν κάθε απόπειρα εισβολής. Όπως θα δείτε και στο παρακάτω βίντεο, από την πλευρά των μεταναστών υπήρξε εκτόξευση μεγάλου αριθμού χημικών προς τις ελληνικές δυνάμεις που φρουρούσαν τον συνοριακό φράχτη κοντά στο φυλάκιο των Καστανιών, στον Έβρο.

Οι ελληνικές Αρχές κατάφεραν να κρατήσουν τις θέσεις τους. Οι επιθέσεις αποκρούστηκαν και τα ελληνικά σύνορα παρέμειναν σφραγισμένα.

Τουρκικά μέσα ενημέρωσης προβάλουν βίντεο με απολύμανση του καταυλισμού που έχει στηθεί από την τουρκική πλευρά των συνόρων. Οι κινήσεις της τουρκικής πλευράς γεννούν ερωτήματα για το εάν υπάρχουν κρούσματα του Covid-19 ανάμεσα στους μετανάστες ή εάν υπάρχει επαρκής μέριμνα για την προστασία τους από τις τουρκικές Αρχές.

Να σημειωθεί πως και το απόγευμα της περασμένης Πέμπτης, ομάδα μεταναστών, έβαλε φωτιά σε δέντρο κοντά στον φράχτη στις Καστανιές, προκειμένου αυτό να πέσει και να καταστρέψει τμήμα του, δημιουργώντας δίοδο προς το ελληνικό έδαφος…